Evropianët për zgjedhjet presidenciale në SHBA
Mbështetja në Evropë mund të mos ketë domethënie për kandidatët, por udhëheqësit evropianë përfitojnë nëse qytetarët e tyre e pëlqejnë presidentin amerikan.
Ata mund të mos kenë asnjë ndikim në zgjedhjet presidenciale në Shtetet e Bashkuara, por shumë londinezë kanë mendimin e tyre se kush duhet të fitojnë dhe Barack Obama është më i preferuari: ...Edhe rivali i zotit Obama, Mitt Romney, ka mbështetësit e tij. Nje grua mbështet qëndrimin e tij mbi abortin. Demokrati Barack Obama dhe republikani Mitt Romney do të përballen në zgjedhjet e 6 nëntorit, në një garë, që sipas anketave të fundit të opinionit, është tepër e ngushtë. Por në shumë vende evropiane ekziston një mendim krejt ndryshe. Sipas një ankete të fundit të opinionit, në Britani, Francë dhe Gjermani, vetëm një në 20 njerëz kanë pikpamje pozitive për zotin Romney. Në Gjermani gjysma e popullsisë tha se nuk do t’i shihnin Shtetet e Bashkuara me sy të mirë nëse Romney do të fitonte. Anketa u zhvillua nga grupi studimor YouGov. Joe Twyman është drejtor i Studimeve Shoqërore dhe Politike. Reputacioni i zotit Romney në Britani u dëmtua kur ai vizitoi atë vend para hapjes së Lojrave Opimpike këtë vit dhe u duk sikur kritikoi përgatitjet e Londrës për këto lojra. Presidenti Obama, nga ana tjetër, ka qënë popullor, si me publikun në përgjithësi, ashtu edhe me udhëheqësit politikë, si për shembull David Cameron të Britanisë. Mbështetja në Evropë ndoshta nuk ka ndonjë domethënie për kandidatët presidencialë, thotë zoti Twyman, por ai shton se udhëheqësit evropianë përfitojnë nëse qytetarët e tyre e pëlqejnë: Londinezët thonë se zgjedhjet në Amerikë ndikojnë edhe në jetën e tyre. Sidoqoftë, evropianët duhet të presin për të parë se për cilin kandidat do të votojnë amerikanët.